### Beslutningstema

Udvalget skal i denne sag drøfte forslag til projektbeskrivelse for flytning af Visby Børnehus til tidligere Visby Skole forud for anlægsprojektets behandling ved budgetlægningen for 2023.

### Historik

Områdebestyrelsen Løgumkloster og Toftlund og personalet i [adresse] Børnehus har i samarbejde drøftet muligheden for, at Visby Børnehus flyttes over på den gamle skole. Det nuværende børnehus er meget slidt, og der er behov for mere plads til børnegrupperne.

Baggrunden for forslaget er bl.a. Tønder Kommunes ønskes en mere effektiv bygningsudnyttelse som led i Facility Management (FM). Der er således stillet forslag om at undersøge, hvorvidt Visby Børnehus kan flyttes over på skolen.
-dels for at spare driftsudgifter og renoveringsmidler ved at gå fra to matrikler til en fælles matrikel
Stephan Søndergaard fordi der er ledige lokaler på skolen
Stephan Søndergaard fordi [adresse] har til huse i en gammel og slidt barak, der på nogle områder er utidssvarende i forhold til de nuværende krav til daginstitutioners pædagogiske arbejde

[adresse] Lokalråd har været involveret i processen og i muligheden for at finde fælles løsninger, således at der er plads til både Visby Børnehus og de lokale foreninger, der benytter den tidligere skole.
Dette samarbejde prioriteres højt.

### Sagsfremstilling

På baggrund af ønsket fra fra Facility Management og ønskerne fra [adresse] og Toftlund, personalegruppen i [adresse] og [adresse] Lokalråd fremlægges hermed projektbeskrivelse med overslagsbudget for Børn- og Skoleudvalget med henblik på at oversende anlægsprojektet til budgetlægningen for 2023.

Baggrunden for forslaget fremgår af projektbeskrivelsen/idébeskrivelsen:

* [adresse] ønske om en mere effektiv bygningsudnyttelse som led i FM
* at [adresse] har til huse i en gammel og slidt barak
* at lokalerne i [adresse] på nogle områder er utidssvarende i forhold til de nuværende krav til daginstitutioners pædagogiske arbejde
* at der er ledige lokaler på den tidligere Visby Skole
* at bibeholde og udvikle samarbejdet med lokalrådet og de lokale foreninger
* at [adresse] bliver en højkvalitetsinstitution

Succeskriterierne for projektet er, at både Visby Børnehus og Visby Lokalråd føler ejerskab for projektet, og at begge enheder har gode vilkår for varetagelse af deres kerneydelser i et fremtidigt bofællesskab på samme matrikel. [adresse] benytter pt lokaler på den gamle Visby Skole og har et godt samarbejde med Visby Lokalråd. Dette gode samarbejde prioriteres højt fra begge sider. Således vil et bofællesskab også indholdsmæssigt berige de to enheder og borgerne i lokalområdet.

FM har beregnet, at sammenlægningen skal føre til en reduktion af kommunes udgifter til bygningsdrift i størrelsesordenen 100.000 kr. årligt.

Som medfinansiering til flytningen kan der benyttes 700.000 kr. fra FM-midler, som er tiltænkt udgifter til ombygning i børnehavens område. Dertil kan der disponeres over 500.000 kr. fra Ejendommes driftsmidler.

I samarbejde mellem bygningskonsulent fra Ejendomme, Områdeleder og børnehuset er der udarbejdet kravspefikationer for de fysiske rammer.

Projektet anvender lokalerne i den tidligere Visby Skole. Udover indretning af lokaler til spejderne på 1. salen af brandstationen, kan projektet realiseres indenfor den eksisterende bygningsmasse.

Hvis der frigives midler til projektet i 2023, forventes det, at Visby Børnehus kan flytte ind i 2024.

Projektbeskrivelse

Der fremlægges 2 løsningsmuligheder:

Forslag 1:
Den tidligere gymnastiksal nedrives og nye lokaler bygges på samme område. De øvrige lokaler renoveres og tilpasses børnehuset.

Forslag 2:
Den tidligere gymnastiksal og de øvrige lokaler renoveres og tilpasses børnehuset.

I begge løsningsmuligheder er medregnet udgifter til indretning af lokaler til spejderne på 1. salen af brandstationen.

### Økonomi

Forslag 1:

De samlede anlægsomkostninger er ifølge vedhæftede overslag budgetteret til 12.842.269 kr.
Disse omkostninger bliver medfinansieret med 700.000 kr. fra FM-midler og 500.000 kr. fra Ejendommes driftsmidler.
Når der er taget hensyn til medfinansieringen på samlet 1,2 mio. kr., skal der således ansøges om en anlægsbevilling på 11.642.269 kr.

Forslag 2:
De samlede anlægsomkostninger er ifølge vedhæftede overslag budgetteret til 10.850.999 kr.

Disse omkostninger bliver medfinansieret med 700.000 kr. fra FM-midler og 500.000 kr. fra Ejendommes driftsmidler.
Når der er taget hensyn til medfinansieringen på samlet 1,2 mio. kr., skal der således ansøges om en anlægsbevilling på 9.650.999 kr.

Punktet behandles ligeledes af Børn- og Skoleudvalget.

### Direktøren for Børn, Unge og Social indstiller,

at udvalget drøfter forslag 1 og 2, og

at anlægsprojektet oversendes til budgetlægningen for 2023.

### Beslutning

Udvalget er oplyst om beslutningen i [adresse] og Skoleudvalgets møde den 14. juni 2022. Udvalget har præference for forslag 1 og videresender til budgetlægning 2023.